**Protokoll frå møte 3/2016 i TIKs styre**

Møtet ble satt 6. september 2016, kl 14:00 og hevet kl. 15:45

**Til stede:**

Ingjerd Hoëm (styreleder)

Eksterne representanter: Antje Klitkou, Jon Vatnaland

Rep. for vitenskapelig ansatte ved UiO: Nils Damm Christophersen

Rep. for faste vitenskapelig ansatte ved TIK: Magnus Gulbrandsen

Rep. for midlertidig vitenskapelig ansatte ved TIK: Sylvia Irene Lysgård

Rep. for administrativt ansatte ved TIK: Tina Næss

Studentrepresentanter: Sondre Jahr Nygaard, Ingrid Paaske Gulbrandsen

Inviterte gjester: Tanja Storsul (vararepresentant for styreleder) og Gudleik Grimstad (fakultetsdirektør) (begge var til stede under sak 17/2016)

Fra administrasjonen: Fulvio Castellacci, Frode Løvik (sekretær)

**Ordinære saker**

V-SAK 1  **Godkjenning av dagsorden**

Saksnr. 13/2016

Det var ingen merknader til innkalling og dagsorden.

*Innkalling og dagsorden godkjennes*

V-SAK 2 **Godkjenning av protokoll fra møte 2/2016**

Saksnr. 14/2016

Det var ingen merknader til protokollen.

*Protokoll fra møte 2/2016, 24.5.2016, godkjennes.*

**Orienteringssaker**

O-SAK 1 **Hva skjer på TIK?**

Saksnr. 15/2016

Administrativ leder orienterte om full student gruppe etter oppstart av årets Master-program, innmeldte og planlagte disputaser, rekrutteringer, oppstart av OSIRIS-senteret, nye prosjektsøknader, registrerte publikasjoner så langt i 2016 og kontorsituasjonen. Det er et høyt aktivitetsnivå og kapasiteten er fremdeles presset. Det har vært fokus på oppfølging av de ekstern finansierte prosjektene i perioden fra sist styremøte.

I forbindelse med kontorsituasjonen kommenterte studentrepresentantene informasjonsflyten fra fakultetet rundt flytting av lesesal.

O-SAK 2  **Regnskapsrapport 2. tertial 2016**

Saksnr. 16/2016

Administrativ leder kommenterte den utsendte rapporten. Etter en gjennomgang av planene for de eksternfinansierte prosjektene er nettobidraget for 2016 justert litt ned. Dette skyldes flytting av aktiviteter fra 2016 til 2017 og har ført til en prognose som viser et litt mindre overskudd i 2016 enn budsjettert.

Det ble reist spørsmål om innkrevingen av husleie for lokalene i Harriet Holters hus.

*Regnskapsrapport for 2. tertial 2016 tas til orientering*

**Diskusjonssaker**

D-SAK 1 **Styremandat og styrearbeid ved TIK**

Saksnr. 17/2016

Fakultetsdirektør Gudleik Grimstad innledet om styrearbeid ved TIK og styrets roller og mandat med utgangspunkt i TIKs vedtekter. TIK skiller seg ut fra andre enheter ved SV-fakultetet ved å ha et vedtektsfestet formål. Vedtektene fastsetter også styrets ansvarsområder. Disse ble gjennomgått og kommentert.

Styret reiste spørsmål om hva som menes med ansvar og styrets funksjon i forhold til SV-fakultetet.

Det ble understreket at styrets medlemmer i felleskap skal bidra til å finne gode kollektive løsninger for TIK-senteret.

Styret vil ta med seg hovedpunktene fra gjennomgangen i planleggingen av sitt videre arbeid. Det kom forslag om å protokollføre en habilitetsvurdering i hvert møte i styret og tilsettingsutvalget. Styret ba også om en orientering om HMS-arbeidet ved TIK til neste styremøte.